CELEX: 32010R1138
Language: et
Date: 2010-12-07 00:00:00
Title: Komisjoni määrus (EL) nr 1138/2010, 7. detsember 2010 , millega 140. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud

8.12.2010   
            
            
               ET
            
            
               Euroopa Liidu Teataja
            
            
               L 322/4
            
         KOMISJONI MÄÄRUS (EL) nr 1138/2010,
   7. detsember 2010,
   millega 140. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, (1) eriti selle artikli 7 lõike 1 punkti a ja artikli 7c lõiget 3,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse. Komisjoni määrusega (EÜ) nr 246/2006 (2) kanti I lisasse Sanabel Relief Agency Limited (edaspidi „Sanabel”).
            
         
               (2)
            
            
               29. septembril 2010 tühistas üldkohus määruse (EÜ) nr 881/2002 Sanabeli osas, (3) kuna leidis, et kinni ei olnud peetud õigusest kaitsele, õigusest edasikaebamisele ega omandiõigusest.
            
         
               (3)
            
            
               Kui komisjon oli saanud ÜRO Al-Qaida ja Talibani vastaste sanktsioonide komitee põhjenduse, edastas ta selle Sanabelile 2009. aasta augustis. 2010. aasta juulis edastas komisjon ka eelmisega seotud põhjenduse, mille ta oli äsja saanud sanktsioonide komiteelt. Sanabel esitas nende põhjenduste kohta oma märkused.
            
         
               (4)
            
            
               Sanabel on kantud ÜRO Al-Qaida ja Talibani vastaste sanktsioonide komitee koostatud loetellu, millesse on kantud isikud, rühmitused ja üksused, kelle suhtes kohaldatakse rahaliste vahendite ja majandusressursside külmutamist.
            
         
               (5)
            
            
               Olles tähelepanelikult läbi vaadanud Sanabeli esitatud märkused ja arvestades rahaliste vahendite ja majandusressursside külmutamise ennetavat laadi, asub komisjon vastavalt määruse (EÜ) nr 881/2002 artikli 7c lõikele 3 seisukohale, et Sanabeli kandmine loetellu on põhjendatud, kuna ta on seotud Talibani, Osama bin Ladeni või Al-Qaida võrgustikuga.
            
         
               (6)
            
            
               Seda silmas pidades tuleks otsus Sanabeli loetellu kandmise kohta asendada otsusega, millega kinnitatakse ta kandmine määruse (EÜ) nr 881/2002 I lisasse.
            
         
               (7)
            
            
               Uut otsust tuleks kohaldada alates 11. veebruarist 2006, arvestades määruse (EÜ) nr 881/2002 alusel rahaliste vahendite ja majandusressursside külmutamise ennetavat laadi ja eesmärki ning vajadust kaitsta nende ettevõtjate õigustatud huve, kes sõltuvad 2006. aastal tehtud otsuse õiguspärasusest.
            
         
               (8)
            
            
               Käesolevas määruses ettenähtud meetmed on kooskõlas määruse nr 881/2002 kohase loetelu läbivaatamise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub 9. detsembril 2010.
   Seda kohaldatakse alates 11. veebruarist 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. detsember 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 139, 29.5.2002, lk 9.
   
      (2)  ELT L 40, 11.2.2006, lk 13.
   
      (3)  Kohtuasi T-136/06 (otsus ühendatud kohtuasjade T-135/06 – T-138/06 kohta).
   
      LISA
      Määruse (EÜ) nr 881/2002 I lisa muudetakse järgmiselt:
      Kinnitatakse pealkirja „Juriidilised isikud, rühmitused ja üksused” all asuv järgmine kanne:
      
         „Sanabel Relief Agency Limited (teiste nimedega: a) Sanabel Relief Agency, b) Sanabel L’il-Igatha, c) SRA, d) Sara, e) Al-Rahama Relief Foundation Limited). Aadress: a) 63 South Rd, Sparkbrook, Birmingham B 111 EX, Ühendkuningriik, b) 1011 Stockport Rd, Levenshulme, Manchester M9 2TB, Ühendkuningriik, c) P.O. Box 50, Manchester M19 25P, Ühendkuningriik, d) 98 Gresham Road, Middlesbrough, Ühendkuningriik, e) 54 Anson Road, London NW2 6AD, Ühendkuningriik. Muu teave: a) heategevusorganisatsioonide registri number: 1083469, b) registrinumber: 3713110. Artikli 2a lõike 4 punktis b osutatud kuupäev: 7.2.2006.”